Vaani Pushpa 98 Views pmc bank , Rbox deposits
pmc bank
ముంబయి: ఆర్‌బిఐ ఆంక్షలు ఎదుర్కొంటున్న పిఎంసి బ్యాంకులో రిజర్వుబ్యాంకు అధికారుల క్రెడిట్‌సొసైటీ 105 కోట్లు డిపాజిట్లు పెట్టినట్లు అంచనా. బ్యాంకు ఖాతాదారులు విత్ర్‌డ్రాలను రోజుకు వెయ్యికి మించి చేయకూడదని ఆర్‌బిఐ నిబంధనలు విదించిన నేపథ్యంలో పంజాబ్‌మహారాష్ట్ర బ్యాంకు కార్యకలాపాలపై నిశిత దృష్టిని దర్యాప్తుసంస్థలు పెట్టాయి.  రిజర్వుబ్యాంకుకు అధికారుల సహకార రుణపరపతి సొసూటీ (ఆర్‌బాక్స్‌)కు ఈ బ్యాంకులో 105 కోట్లవరకూ ఫిక్సెడ్‌ డిపాజిట్లు ఉన్నాయని తేలింది. ఆర్‌బాక్స్‌కు 96 కోట్ల మేర 2018 చివరినాటికి డిపాజిట్లు ఉన్నాయని, అప్పటినుంచి 9శాతంపెరిగాయని అన్నారు. సహకార సొసైటీ పెట్టుబడులు 478.64 కోట్ల ఫిక్సెడ్‌డిపాజిట్లలో ఇదొక భాగంగాతేలింది. స్వల్పకాలిక డిపాజిట్లు ఒక ప్రైవేటు బ్యాంకుల్లో ఉంచడం ఇదే మొదటిసారి. 473.36 కోట్లు ఫిక్సెట్‌ డిపాజిట్లలో ఐదుకోట్లు స్వల్పకాలిక డిపాజిట్‌గా ఉంది. 2784 వాటాలను వెయ్యిరూపాయలు చొప్పున ముంబయి జిల్లా కేంద్ర సహకార బ్యాంకులో కొనుగోలుచేసింది. అన్ని డిపాజిట్లు వివిధ సహకార బ్యాంకుల్లోనే ఉంచినట్లు సమాచారం. 2019 మార్చి 31వ తేదీనాటికి పిఎంసి బ్యాంకులోనే ఎక్కువ ఉన్నాయి. ఆ తర్వాత 100 కోట్లు భారత్‌ సహకార బ్యాంకులో ఉంచింది. ఈ సొసైటీని 1967లో ఏర్పాటుచేసారు. రిజర్వుబ్యాంకు అధికారుల అవసరాలకోసం ఈ సొసైటీ ఆవిర్భవించింది. మహారాష్ట్ర సహకార సొసైటీలచట్టం 1960 ప్రకారం ఏర్పాటుచేసారు.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/